stanford-oval/wikipedia huggingface dataset:
หญ้าหนวดแมว
สารเคมี

ต้น Hederagenin, Beta-Sitosterol, Ursolic acid
ใบ Glycolic acid, Potassium Salt Orthosiphonoside, แทนนิน (Tannin), Flavone Organic acid และน้ำมันหอมระเหย
1 2 3 4 5  "สรรพคุณสมุนไพร 200 ชนิด". www.rspg.or.th.
↑  "หญ้าหนวดแมว". ฐานข้อมูลพันธุกรรมพืชสวน.
↑  สำนักงานเกษตรและสหกรณ์ จังหวัดอ่างทอง https://www.opsmoac.go.th/angthong-article_prov-preview-431391791815
↑  "หญ้าหนวดแมว : ขับปัสสาวะ". ข้อมูลสุขภาพ มูลนิธิหมอชาวบ้าน.
1 2 3  https://www.thaihealth.or.th/ระวัง-ดื่มน้ำไม่สะอาดเส/
อภิภู สุนทรพนาเวศ

ร้อยตรี อภิภู สุนทรพนาเวศ ชื่อเล่น บาส เกิดเมื่อวันที่ 18 กรกฎาคม พ.ศ. 2529 เป็นนักฟุตบอลชาวไทย จังหวัดสมุทรปราการ โดยลงเล่นในตำแหน่งกองกลางตัวรุกให้กับโดม ในไทยลีก 3
เขาเคยเล่นให้กับ ฟุตบอลทีมชาติไทยรุ่นอายุไม่เกิน 23 ปี ในการแข่งขันซีเกมส์ ในปี พ.ศ. 2550 และ พ.ศ. 2552
ในปี พ.ศ. 2555 อภิภู ติดรายชื่อนักเตะทีมชาติไทย 35 คนที่วินฟรีด เชเฟอร์ ผู้จัดการทีมชาติไทย คัดตัวก่อนเตรียมตัวทำศึกเอเอฟเอฟ ซูซูกิ คัพ 2012
ในปี พ.ศ. 2557 อภิภูได้รับราชการทหาร สังกัดกองทัพบก
ประตูในนามทีมชาติ

| # | วันที่ | สถานที่ | คู่แข่ง | สกอร์ | ผล | การแข่งขัน |
| --- | --- | --- | --- | --- | --- | --- |
| 1. | 14 พฤศจิกายน 2012 | ศูนย์เยาวชนกรุงเทพมหานคร (ไทย-ญี่ปุ่น) กรุงเทพ |  ภูฏาน | 1–0 | 5–0 | กระชับมิตร |
| 2. | 14 พฤศจิกายน 2012 | ศูนย์เยาวชนกรุงเทพมหานคร (ไทย-ญี่ปุ่น) กรุงเทพ |  ภูฏาน | 2–0 | 5–0 | กระชับมิตร |
| 3. | 14 พฤศจิกายน 2012 | ศูนย์เยาวชนกรุงเทพมหานคร (ไทย-ญี่ปุ่น) กรุงเทพ |  ภูฏาน | 3–0 | 5–0 | กระชับมิตร |
| 4. | 27 พฤศจิกายน 2012 | ราชมังคลากีฬาสถาน กรุงเทพ |  พม่า | 2–0 | 4–0 | เอเอฟเอฟ ซูซูกิ คัพ 2012 |
เกียรติประวัติ

ไทยลีก 3 โซนภาคใต้ ชนะเลิศ (1): 2565–66
เกียรติประวัติ > ระดับนานาชาติ

ซีเกมส์  เหรียญทอง (1): 2007
สุขาอยู่หนใด

| "สุขาอยู่หนใด" |
| --- | --- |

เพลงโดยทเวนตีไฟฟ์อาเวอส์
จากอัลบั้มMom & Popshop
แนวเพลง: ซินธ์ป็อป, ป็อปร็อก
ความยาว: 3:58
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: สมพล รุ่งพาณิชย์
โปรดิวเซอร์: Montonn Jira ทเวนตีไฟฟ์อาเวอส์

มิวสิกวิดีโอ
"สุขาอยู่หนใด" ที่ยูทูบ
 
"สุขาอยู่หนใด" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2557 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์ และเรียบเรียงโดย ทเวนตีไฟฟ์อาเวอส์
ที่มาของเพลงนั้น เกิดขึ้นตอนที่ผมขับรถอยู่แล้วทำนองเพลงท่อนฮุกก็ผุดขึ้นมา ก็เลยรีบอัดไว้แล้วนำมาแต่งต่อแล้วบังเอิญคำว่า สุขาอยู่หนใด มันก็ลอยขึ้นมาอีก ซึ่งเข้ากับทำนองได้พอดีเลยลองเอามาทำในโปรแกรมการาจ แบนด์ในไอโฟน แล้วลองใส่เสียงซินธิไซเซอร์เพิ่มไปก็เลยเป็นเพลงนี้ขึ้นมา
ส่วนความหมายของเพลงนั้น ได้กล่าวถึงความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข
ส่วนมิวสิกวิดีโอนี้ เผยแพร่ครั้งแรกในวันที่ 24 พฤศจิกายน พ.ศ. 2557 เวลา 20.00 น ในยูทูบ
การตอบรับ

เพลง "สุขาอยู่หนใด" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 12
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 26
ไอทูนส์สโตร์ไทยแลนด์ ท็อปชาร์ต: 41
BEST 89.0 Chart Top 10: 1

| ชาร์ต (พ> ศ. 2558) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 3
อีเอฟเอ็ม ชาร์ต 94 ท็อป แอรเพลย์: 12
Oishi Hit List Top 40: 1
FM 98.5 Click Chart Top 20: 3
หมาป่าอ่าวฮัดสัน

Subspecies of carnivore
| หมาป่าอ่าวฮัดสัน |
| --- | --- |

C. l. occidentalis ในสวนสัตว์โอโลโมตส์ สาธารณรัฐเช็ก
สถานะการอนุรักษ์
 ปลอดภัย  (NatureServe)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
วงศ์:: Canidae Canidae
สกุล:: Canis Canis
สปีชีส์:: C.  lupus
สปีชีส์ย่อย:: C.  l. hudsonicus
Trinomial name
Canis lupus hudsonicus Goldman, 1941

ถิ่นที่อยู่ดั้งเดิมและปัจจุบันของสปีชีส์ย่อยของหมาป่าสีเทาในอเมริกาเหนือ
ชื่อพ้อง
 Canis albus hudsonicus
หมาป่าอ่าวฮัดสัน (Canis lupus hudsonicus) เป็นสปีชีส์ย่อยหนึ่งของหมาป่าสีเทา เป็นสัตว์พื้นถิ่นของภูมิภาคคิแวลลิกตอนเหนือ รวมถึงชายฝั่งทางตะวันตกเฉียงเหนือของอ่าวฮัดสันในแคนาดา ได้รับการจัดจำแนกครั้งแรกว่าเป็นสปีชีส์ย่อยที่แยกออกมาต่างหาก เมื่อ ค.ศ. 1941 โดยเอ็ดเวิร์ด โกลด์แมน โดยเขาได้อธิบายลักษณะไว้ว่าเป็นสปีชีส์ย่อยที่มีสีขาว ขนาดปานกลาง คล้ายกับ C. l. arctos แต่มีกะโหลกแบนกว่า หมาป่าอ่าวฮัดสันได้รับการยอมรับว่าเป็นสปีชีส์ย่อยของ Canis lupus ในมาตรฐานอ้างอิงอนุกรมวิธาน Mammal Species of the World (2005)
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q615621  Wikispecies: Canis lupus hudsonicus  EoL: 1244051  GBIF: 6164198  iNaturalist: 699394  ITIS: 726828  MSW: 14000759
อภินิหารเทพ 8 เซียน

| อภินิหารเทพ 8 เซียน |
| --- | --- |
เขียนโดย: เสี่ยว เหมา
ประเทศแหล่งกำเนิด: จีน
ภาษาต้นฉบับ: ภาษาจีนกลาง
จำนวนตอน: 40
การผลิต
สถานที่ถ่ายทำ: จีน
ความยาวตอน: 45 นาที
ออกอากาศ
เครือข่าย: ช่อง 3
ออกอากาศ: 12 มีนาคม – 3 กรกฎาคม ค.ศ. 2009
อภินิหารเทพ 8 เซียน (อังกฤษ: 8 Avatar) เป็นละครซีรีส์ของประเทศจีน  เขียนบทโดย เสี่ยวเหมา ออกอากาศทางช่อง AHTV ประเทศจีน ในปี ค.ศ. 2007 สำหรับประเทศไทย ออกอากาศทางช่อง 3
นักแสดง

| รายชื่อนักแสดง | รับบทเป็น |
| --- | --- |
กัวจิ้นอัน: หานเซียงจื่อ
เจี่ยชิง: องค์หญิงเยี่ยนไฉ่
กัวเสี้ยนหนี: โบตั๋นขาว
เหอจงหัว: หลี่ต้งปิน
ซือหยี่: ฮั่นจงหลี
เฉินต้าเหว่ย: องค์ชายมังกรฮัวหลง
เหมาหลินหยิ่ง: หลันไฉ่เหอ
จูไห่เฟย: เฉากั๋วจิ้ว (เฉาจิ่งซิว)
คังหัว: เหอเสี่ยวหยุน (เหอเซียงกู)
อู๋ไต้หยง: เถี่ยก๋วยหลี่
ดูเพิ่ม

โป๊ยเซียน (เทพเจ้าจีน)
แหล่งข้อมูลอื่น

อภินิหารเทพ 8 เซียน
อินทนิล (แก้ความกำกวม)

อินทนิล อาจหมายถึง
อินทนิล หรือ อินทนิลน้ำ พรรณไม้ชนิด Lagerstroemia speciosa
อินทนิลบก พรรณไม้ชนิด Lagerstroemia macrocarpa
อินทนิล วงดนตรีไทยสากลสมัยใหม่
สุพรรณิการ์ จำเริญชัย

| สุพรรณิการ์ จำเริญชัย |
| --- | --- |
เกิด: 2 มีนาคม พ.ศ. 2542 (25 ปี) กรุงเทพมหานคร
ชื่ออื่น: ฝ้าย
ศิษย์เก่า: โรงเรียนสารสาสน์วิเทศบางบอน โรงเรียนราชประชานุเคราะห์ 47 มหาวิทยาลัยรัตนบัณฑิต
อาชีพ: นักแสดง นางงาม
ผลงานเด่น: สแตนด์อินให้กับ ญาญ่า อุรัสยา และรับบท เกตแก้ว ในละครเรื่อง กลิ่นกาสะลอง (2562) มิสแกรนด์อุดรธานี 2020
ส่วนสูง: 1.73 m (5 ft 8 in)
สุพรรณิการ์ จำเริญชัย (เกิด 2 มีนาคม พ.ศ. 2542) เป็นนักแสดงและนางงามชาวไทย โด่งดังจากการเป็นมิสแกรนด์อุดรธานี 2020
ประวัติ

สุพรรณิการ์ จำเริญชัย มีชื่อเล่นว่า ฝ้าย เกิดเมื่อวันที่ 2 มีนาคม พ.ศ. 2542 เป็นลูกคนโตในบรรดาพี่น้อง 5 คนโดยมีพ่อเป็นคนขอนแก่น แม่เป็นคนนครราชสีมา จบการศึกษาระดับประถมศึกษาจาก โรงเรียนสารสาสน์วิเทศบางบอน ระดับชั้นมัธยมศึกษาจาก โรงเรียนราชประชานุเคราะห์ ๔๗ จังหวัดเพชรบุรี ระดับปริญญาตรีจาก มหาวิทยาลัยรัตนบัณฑิต โดยในช่วงเรียนมหาวิทยาลัยเธอได้ทำงานพาร์ทไทม์ตามห้างสรรพสินค้า
เข้าสู่วงการ

ก่อนเข้าสู่วงการเธอได้เข้าประกวดนางงามเวที มิสแกรนด์ร้อยเอ็ด 2019 และในปีเดียวกันเธอก็ได้เข้าประกวดอีกครั้งในเวที มิสแกรนด์อำนาจเจริญ 2019 กระทั่งเข้าสู่วงการจากการเป็นแดนเซอร์ให้ศิลปินดารา และเป็นตัวประกอบในละครโทรทัศน์ ต่อมาเธอตัดสินใจไปคัดเลือกเป็นนักแสดงแทนของญาญ่าในละครเรื่อง กลิ่นกาสะลอง ซึ่งเปิดรับสมัครแต่ไม่ผ่าน หลังจากนั้นเธอจึงไปคัดเลือกเป็นตัวประกอบในละครอีกเรื่องหนึ่ง แต่ทีมงานของละครเรื่องกลิ่นกาสะลอง มาบังเอิญเห็นเธอตรงช่วงท้ายทอยพอดี จึงได้เรียกเธอให้กลับไปคัดเลือกบท ซ้องปีป และ กาสะลอง ซึ่งเธอก็ได้รับเลือกเป็นนักแสดงแทนของ ญาญ่า
หลังจากละครเรื่องนี้เธอก็เริ่มมีชื่อเสียงและเป็นที่รู้จัก เธอก็ได้กลับไปประกวดเวที มิสแกรนด์ไทยแลนด์ อีกครั้งจนได้เป็น มิสแกรนด์อุดรธานี 2020 ในปี พ.ศ. 2565 สุพรรณิการ์ ได้เข้าประกวดในเวที นางสาวเชียงใหม่ 2565 โดยได้ตำแหน่ง รองอันดับ 2 นอกจากนี้เธอยังได้ร่วมแสดงรับเชิญในละครเรื่อง อ้ายข่อยฮักเจ้า ในบท ผีแม่ม่ายในเมืองผี
ผลงาน > ละครโทรทัศน์

| ปี | เรื่อง | รับบท |
| --- | --- | --- |
| 2562 | กลิ่นกาสะลอง | สแตนด์อิน ญาญ่า อุรัสยา/เกตแก้ว |
| 2565 | อ้ายข่อยฮักเจ้า | ผีแม่ม่ายในเมืองผี (รับเชิญ) |
หวั่นกุ้ยไท่เฟย์

| หวั่นกุ้ยไท่เฟย์ |
| --- | --- |

กุ้ยไท่เฟยแห่งราชวงศ์ชิง (清朝贵太妃)
ดำรงพระยศ: ค.ศ. 1801 - 10 มีนาคม พ.ศ. 1807

ประสูติ: 1 กุมภาพันธ์ ค.ศ. 1716(1716-02-01)
สิ้นพระชนม์: 10 มีนาคม พ.ศ. 1807 (91 พรรษา)
คู่อภิเษก: จักรพรรดิเฉียนหลง
ราชวงศ์: ราชวงศ์ชิง (โดยการสมรส)
พระบิดา: เฉิน เอี่ยนจาง (陈延璋)
หวั่นกุ้ยไท่เฟย์ (จีน: 婉貴太妃; พินอิน: Wǎnguìtàifēi) (ค.ศ. 1716-ค.ศ. 1807) เป็นพระมเหสีในจักรพรรดิเฉียนหลง。
ประวัติ

หวั่นกุ้ยไท่เฟย์ ประสูติในครอบครัวชาวฮั่นตระกูลเฉิน มีพระชนกคือเฉิน เอี่ยนจาง พระนางทรงเป็นเก๋อเก๋อ (格格)ในเจ้าชายหงลี่หรือต่อมาก็คือจักรพรรดิเฉียนหลง เมื่อพระสวามีได้ครองราชย์ เฉินเก๋อเก๋อก็ทรงได้รับแต่งตั้งเป็นพระสนม (陈常在"เฉินฉางไจ่")。
ในวันที่ 12 พฤษภาคม รัชศกเฉียนหลงปีที่ 2 (ค.ศ. 1737) ได้เลื่อนขั้นเป็น "เฉินกุ้ยเหริน" (陈贵人)
ในวันที่ 5 เมษายน รัชศกเฉียนหลงปีที่ 14 (ค.ศ. 1749) ได้รับการแต่งตั้งขึ้นเป็นสมาชิกพระราชวงศ์ในราชวงศ์ชิง ดำรงพระอิสริยยศเป็น หวั่นผิน (婉嬪) และพระนางทรงดำรงพระอิสริยยศนี้เป็นเวลากว่า 46 ปี。
ในเดือนตุลาคม รัชศกเฉียนหลงปีที่ 59 (ค.ศ. 1794) ได้เป็น "หวั่นเฟย์" (婉妃) และพระราชพิธีแต่งตั้งถูกจัดขึ้นในวันที่ 29 ธันวาคม รัชศกเฉียนหลงปีที่ 59 (ค.ศ. 1795)
เมื่อจักรพรรดิเฉียนหลงสวรรคต มีพระอิสริยยศเป็น "หวงขาวหวั่นเฟย์" (皇考婉妃)
ในเดือนแรก รัชศกเจียชิ่งปีที่ 6 (ค.ศ. 1801) หวงข่าวหว่านเฟยได้เป็น "หวั่นกุ้ยไท่เฟย์" (婉贵太妃) ขณะพระชนมายุ 85 พรรษา และพระราชพีธีสถาปนาถูกจัดขึ้นในวันที่ 15 เมษายน
ในปี ค.ศ. 1807 หวั่นกุ้ยไท่เฟย์สิ้นพระชนม์ สิริพระชนมายุยืนถึง 91 พรรษา พระศพฝังที่สุสานหลวงชื่อว่าอวี้หลิงอยู่ในสุสานหลวงตะวันออกแห่งราชวงศ์ชิง。
สมเด็จพระพุฒาจารย์ (เขียว จนฺทสิริ)

| สมเด็จพระพุฒาจารย์ (เขียว จนฺทสิริ)> ส่วนบุคคล |
| --- | --- |
เกิด: 7 มกราคม พ.ศ. 2376 (80 ปี 55 วัน ปี)
มรณภาพ: 2 มีนาคม พ.ศ. 2456
นิกาย: ธรรมยุติกนิกาย
การศึกษา: เปรียญธรรม 8 ประโยค
ตำแหน่งชั้นสูง
ที่อยู่: วัดราชาธิวาสราชวรวิหาร กรุงเทพมหานคร
อุปสมบท: พ.ศ. 2358
ตำแหน่ง: เจ้าอาวาสวัดราชาธิวาสราชวรวิหาร เจ้าคณะใหญ่คณะกลาง
สมเด็จพระพุฒาจารย์ (เขียว จนฺทสิริ) เป็นพระภิกษุธรรมยุติกนิกาย อดีตเจ้าคณะใหญ่คณะกลางและเจ้าอาวาสวัดราชาธิวาสราชวรวิหาร
ประวัติ

สมเด็จพระพุฒาจารย์ มีนามเดิมว่าเขียว เกิดเมื่อวันอังคาร แรม 13 ค่ำ เดือนยี่ ปีมะเส็ง ตรงกับวันที่ 7 มกราคม พ.ศ. 2376 เป็นบุตรคนโตของหมื่นพร (น่วม) กรมพระตำรวจขวา กับนางทรัพย์ เมื่ออายุได้ 11 ปี โยมมารดาได้ฝากท่านไว้กับพระสมุห์รอด วัดสมอราย หลังโกนจุกเมื่ออายุ 13 ปีจึงบรรพชาเป็นสามเณรโดยมีพระสมุห์รอดเป็นพระอุปัชฌาย์ ปีต่อมาได้บรรพชาซ้ำในคณะธรรมยุติกนิกาย โดยมีพระอริยมุนี (ทับ พุทฺธสิริ) เป็นพระอุปัชฌาย์ แล้วเล่าเรียนภาษาบาลีกับพระอริยกวี (ทิง) และได้เข้าสอบพระปริยัติธรรมได้เป็นเปรียญธรรม 3 ประโยค ขณะอายุ 17 ปี
เมื่ออายุย่าง 23 ปี ตรงกับต้นปีเถาะ จ.ศ. 1217 (พ.ศ. 2358) จึงได้อุปสมบทเป็นพระภิกษุ ณ โบสถ์แพ หน้าวัดสมอราย โดยพระอริยมุนี (ทับ พุทฺธสิริ) เป็นพระอุปัชฌาย์ พระปลัดยิ้ม จนฺทรํสี และพระมหาเหมือน สุมิตฺโต เป็นคู่กรรมวาจาจารย์ เมื่อพระอริยมุนี (ทับ พุทฺธสิริ) ย้ายไปครองวัดโสมนัสราชวรวิหาร ท่านได้ติดตามไปอยู่ด้วย
ท่านได้เข้าสอบพระปริยัติธรรมอีกครั้งในปีมะเส็ง พ.ศ. 2400 แปลเพิ่มได้อีก 3 ประโยค รวมเป็นเปรียญธรรม  6 ประโยค และในปีมะเมีย พ.ศ. 2413 ได้เข้าสอบที่พระที่นั่งดุสิตมหาปราสาท ได้เพิ่มอีก 1 ประโยค เป็นเปรียญธรรม 7 ประโยค และเข้าสอบครั้งสุดท้ายในปีชวด พ.ศ. 2419 ณ พระที่นั่งสุทไธสวรรยปราสาท ได้เพิ่มอีก 1 ประโยค รวมเป็นเปรียญธรรม 8 ประโยค
การปกครองคณะสงฆ์

เมื่อวันศุกร์ แรม 9 ค่ำ เดือน 12 ตรงกับวันที่ 19 พฤศจิกายน พ.ศ. 2429 พระบาทสมเด็จพระจุลจอมเกล้าเจ้าอยู่หัวโปรดให้นิมนต์ท่านไปเป็นเจ้าอาวาสวัดราชาธิวาส และได้ปกครองวัดนี้ตราบจนมรณภาพ นอกจากนี้ในปี พ.ศ. 2448 ท่านยังได้รับแต่งตั้งเป็นเจ้าคณะใหญ่คณะกลาง จนเมื่อพระบาทสมเด็จพระมงกุฎเกล้าเจ้าอยู่หัวทรงพระดำริว่าท่านชราและทุพพลภาพมากจนไม่อาจปฏิบัติหน้าที่ได้ จึงโปรดให้ท่านพ้นจากตำแหน่งเจ้าคณะใหญ่คณะกลาง แต่ยังดำรงสมณศักดิ์ ราชทินนาม นิตยภัต และฐานานุกรมตามเดิมสืบต่อไป
สมณศักดิ์

พ.ศ. 2420 เป็นพระราชาคณะที่ พระศรีวิสุทธิวงศ์
พ.ศ. 2443 เป็นพระราชาคณะเจ้าคณะรองในคณะกลาง มีฐานานุศักดิ์ตั้งฐานานุกรมได้ 8 รูป มีนิตยภัตเดือนละ 6 ตำลึง มีราชทินนามตามจารึกในหิรัญบัฏว่า พระพรหมมุนีศรีวิสุทธิญาณนายก ตรีปิฎกธรรมาลงกรณ์ มัชฌิมคณฤศร บวรสังฆารามคามวาสี
พ.ศ. 2448 เป็นสมเด็จพระราชาคณะเจ้าคณะใหญ่คณะกลาง มีฐานานุศักดิ์ตั้งฐานานุกรมได้ 8 รูป มีนิตยภัตเดือนละ 10 ตำลึง มีราชทินนามตามจารึกในสุพรรณบัฏพิเศษว่า สมเด็จพระพุฒาจารย์ อเนกสถานปรีชา สัปตวิสุทธิ์จริยาสมบัติ นิพัทธธุตคุณ สิริสุนทรพรตจาริก อรัญญิกมหาปรินายก ตรีปิฎกโกศล วิมลมัชฌิมคณฤศร บวรสังฆารามคามวาสี อรัญวาสี
อัธยาศัย

สมเด็จพระพุฒาจารย์ (เขียว จนฺทสิริ) มีอัธยาศัยสงบ สันโดษ ไม่มีเวรไม่มีภัยกับใคร แต่ก็ไม่ละทิ้งหน้าที่ในการสงเคราะห์ผู้อื่นอยู่เสมอ เช่น เป็นอุปัชฌาย์ในการบรรพชาและอุปสมบทกุลบุตร แสดงพระธรรมเทศนา เป็นต้น
มรณภาพ

สมเด็จพระพุฒาจารย์ (เขียว จนฺทสิริ) อาพาธด้วยโรคชรา ถึงแก่มรณภาพเมื่อวันที่ 2 มีนาคม พ.ศ. 2455 (นับแบบปัจจุบันตรงกับปี พ.ศ. 2456) ปีชวด เวลา 2 ยาม 25 นาที พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ เสด็จไปสรงน้ำศพ พระราชทานโกศไม้สิบสองบรรจุศพ และให้พระสวดพระอภิธรรมมีกำหนด 1 เดือน
สมเด็จพระพุฒาจารย์ (เสงี่ยม จนฺทสิริ)

| สมเด็จพระพุฒาจารย์ (เสงี่ยม จนฺทสิริ) |
| --- | --- |

คำนำหน้าชื่อ: ท่านเจ้าประคุณ
ส่วนบุคคล
เกิด: 5 กุมภาพันธ์ พ.ศ. 2443 (82 ปี 356 วัน ปี)
มรณภาพ: 27 มกราคม พ.ศ. 2526
นิกาย: มหานิกาย
การศึกษา: นักธรรมชั้นเอก, เปรียญธรรม 6 ประโยค
ตำแหน่งชั้นสูง
ที่อยู่: วัดสุทัศนเทพวรารามราชวรมหาวิหาร กรุงเทพมหานคร
บรรพชา: 25 มีนาคม พ.ศ. 2461
อุปสมบท: 12 มิถุนายน พ.ศ. 2464
พรรษา: 61
ตำแหน่ง: เจ้าอาวาสวัดสุทัศนเทพวรารามราชวรมหาวิหาร  เจ้าคณะใหญ่หนเหนือ
สมเด็จพระพุฒาจารย์ นามเดิม เสงี่ยม วิโรทัย ฉายา จนฺทสิริ เป็นสมเด็จพระราชาคณะฝ่ายมหานิกาย เจ้าอาวาสวัดสุทัศนเทพวรารามราชวรมหาวิหาร เจ้าคณะจังหวัดนนทบุรี เจ้าคณะใหญ่หนเหนือ และกรรมการมหาเถรสมาคม
ประวัติ > ชาติภูมิ

สมเด็จพระพุฒาจารย์ มีนามเดิมว่า เสงี่ยม วิโรทัย เกิดเมื่อวันอังคารที่ 5 กุมภาพันธ์ พ.ศ. 2443 เป็นบุตรของนายเขียว-นางประกอบ วิโรทัย ภูมิลำเนาอยู่ตำบลหันสัง อำเภอบางปะหัน จังหวัดพระนครศรีอยุธยา ได้ศึกษาที่โรงเรียนประชาบาลจนจบชั้นประถมศึกษาปีที่ 4 จึงช่วยบิดาทำนา จนถึงเดือนมีนาคม พ.ศ. 2460 จึงย้ายมาอยู่กับพระอาจารย์ทอง คณะ 5 วัดสุทัศนเทพวราราม
ประวัติ > อุปสมบท

แล้วบวชเป็นสามเณรในวันที่ 25 มีนาคม พ.ศ. 2461 โดยมีพระมงคลราชมุนี (ผึ่ง ปุปฺผโก) เป็นพระอุปัชฌาย์
เมื่ออายุครบบวชจึงได้อุปสมบทในวันที่ 12 มิถุนายน พ.ศ. 2464 ณ วัดสุทัศนเทพวราราม โดยมีพระพรหมมุนี (แพ ติสฺสเทโว) เป็นพระอุปัชฌาย์ พระมงคลราชมุนี (ผึ่ง ปุปฺผโก) เป็นพระกรรมวาจาจารย์ และพระราชเวที (นาค สุมนนาโค) เป็นพระอนุสาวนาจารย์ ได้ฉายาทางธรรมว่า จนฺทสิริ
ประวัติ > การศึกษา

ท่านได้ศึกษาพระปริยัติธรรมต่อจนสอบได้ตามลำดับดังนี้
พ.ศ. 2462 สอบได้นักธรรมชั้นตรี
พ.ศ. 2464 สอบได้นักธรรมชั้นโท
พ.ศ. 2474 สอบได้นักธรรมชั้นเอก
พ.ศ. 2470 สอบได้เปรียญธรรม 3 ประโยค
พ.ศ. 2473 สอบได้เปรียญธรรม 4 ประโยค
พ.ศ. 2476 สอบได้เปรียญธรรม 5 ประโยค
พ.ศ. 2482 สอบได้เปรียญธรรม 6 ประโยค
สมณศักดิ์

พ.ศ. 2482 ได้รับแต่งตั้งจากสมเด็จพระอริยวงศาคตญาณ (แพ ติสฺสเทโว) สมเด็จพระสังฆราช ให้ดำรงตำแหน่งฐานานุกรมที่ พระครูจุลคณานุศาสน์ วิจารโณภาสภาคยคุณ สุนทรสังฆานุคุตติ วิสุทธิสังฆนายก ปิฎกธรรมรักขิต พระครูปลัดซ้าย
พ.ศ. 2483 ได้รับแต่งตั้งจากสมเด็จพระอริยวงศาคตญาณ (แพ ติสฺสเทโว) สมเด็จพระสังฆราช ให้ดำรงในตำแหน่งฐานานุกรมที่ พระครูมหาคณานุสิชฌน์ สังฆอิศริยาลังการ วิจารณโกศล วิมลสังฆนายก ปิฎกธรรมรักขิต พระครูปลัดขวา
1 มีนาคม พ.ศ. 2489 เลื่อนเป็นพระราชาคณะชั้นสามัญที่ พระศรีสมโพธิ
พ.ศ. 2490 เป็นพระราชาคณะเสมอชั้นราช ในราชทินนามเดิม
พ.ศ. 2498 เป็นพระราชาคณะเสมอชั้นเทพ ในราชทินนามเดิม
5 ธันวาคม พ.ศ. 2502 เลื่อนเป็นพระราชาคณะชั้นธรรมที่ พระธรรมวิสุทธาจารย์ สุทัศนวิหารกิจบริรักษ์ อัครวโรปการ ธรรมภาณคุณธาดา มหาคณิสสร บวรสังฆาราม คามวาสี
5 ธันวาคม พ.ศ. 2511 ได้รับสถาปนาเป็นรองสมเด็จพระราชาคณะที่ พระวิสุทธิวงศาจารย์ ญาณทัศโนดม พรหมจริยาธิมุต วิสุทธิธัมมานุจารี ตรีปิฎกคุณาลังการวิภูษิต มหาคณิสสร บวรสังฆาราม คามวาสี
5 ธันวาคม พ.ศ. 2520 ได้รับสถาปนาเป็นสมเด็จพระราชาคณะที่ สมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนทรพรตจาริก อรัญญิกมหาปริณายก ตรีปิฎกโกศล วิมลคัมภีรญาณสุนทร บวรสังฆาราม คามวาสี อรัณยวาสี
มรณภาพ

สมเด็จพระพุฒาจารย์ มรณภาพเมื่อวันพฤหัสบดีที่ 27 มกราคม พ.ศ. 2526 สิริอายุ 82 ปี 356 วัน พรรษา 61 ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันเสาร์ที่ 17 ธันวาคม พ.ศ. 2526 เวลา 17.00 น.
อะเพลซฟอร์มายเฮด

| "อะเพลซฟอร์มายเฮด"> เพลงโดยลิงคินพาร์ก.จากอัลบั้มไฮบริดทีโอรี |
| --- | --- |
วางจำหน่าย: 24 ตุลาคม พ.ศ. 2543
บันทึกเสียง: พ.ศ. 2543 ที่เอ็นอาร์จีเรเคิดดิงส์
แนวเพลง: แร็ปร็อก
ความยาว: 3:04
ค่ายเพลง: วอร์เนอร์บราเธอร์ส
ผู้ประพันธ์เพลง: ลิงคินพาร์ก, มาร์ก เวกฟีลด์, เดฟ ฟาร์เรล
โปรดิวเซอร์: ดอน กิลมอร์

"อะเพลซฟอร์มายเฮด" (อังกฤษ: A Place for My Head) เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 9 จากสตูดิโออัลบั้มเปิดตัวของวง ไฮบริดทีโอรี ประพันธ์โดยลิงคินพาร์ก และมาร์ก เวกฟีลด์ อดีตนักร้องนำของวง เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก รีแอนิเมชัน โดยตั้งชื่อเพลงในฉบับรีมิกซ์ใหม่เป็น "Plc.4 Mie Hæd" เพลงนี้มีมีเดโมเดิมมีชื่อว่า "เอสซอล" (Esaul) โดยรวมอยู่ในอัลบั้มตัวอย่างในช่วงแรกของวง และได้รวมอยู่ในอัลบั้ม ลิงคินพาร์กอันเดอร์กราวด์ 11.0 ด้วยเนื้อเพลงที่แตกต่างจากเวอร์ชันปัจจุบัน
อินทผลัมไทย

| อินทผลัมไทย |
| --- | --- |

ที่รัฐเบงกอลตะวันตก ประเทศอินเดีย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Phoenix 
สปีชีส์:: P.  sylvestris
ชื่อทวินาม
Phoenix sylvestris (L.) Roxb., 1832

อินทผลัมไทย (ชื่อวิทยาศาสตร์: Phoenix sylvestris) เป็นพืชในวงศ์ปาล์ม ลำต้นเดี่ยว ดอกแยกเพศแยกต้น ผิวเกลี้ยง ออกดอกต่อเนื่อง ใบประกอบแบบขนนก มีใบย่อยจำนวนมาก ช่อดอกออกระหว่างใบ ดอกช่อแบบ spadix ผลรูปรียาว สีเหลืองจนถึงสีส้มเปลือกชั้นนอกเรียบ ชั้นกลางเป็นเนื้อ ชั้นในเป็นเยื่อบาง มี 1 เมล็ด
เป็นพืชที่พบตามธรรมชาติในที่ราบลุ่มแม่น้ำสินธุในปากีสถาน มีปลูกทั่วไปในอินเดีย พม่า ไทย ศรีลังกา ส่วนยอดของต้นใช้ผลิตน้ำตาลสด เพื่อทำเครื่องดื่ม หมักเหล้า หรือเคี่ยวเป็นน้ำตาล ใบใช้สานเสื่อและตะกร้า ผลและเมล็ดรับประทานได้ สกัดแป้งจากลำต้นได้ ลำต้นใช้ก่อสร้างและใช้ทำเชื้อเพลิง หรือใช้เป็นไม้ประดับ
แหล่งข้อมูลอื่น

PACSOA Link เก็บถาวร 2013-04-21 ที่ เวย์แบ็กแมชชีน
NPGS / GRIN เก็บถาวร 2012-09-05 ที่ เวย์แบ็กแมชชีน
http://www.palmpedia.net/wiki/Phoenix_sylvestris
หวานนักวันรักแรก

| หวานนักวันรักแรก |
| --- | --- |
โปสเตอร์อย่างเป็นทางการ
กำกับ: ร็อบ ไรเนอร์
บทภาพยนตร์: ร็อบ ไรเนอร์
สร้างจาก: Flipped by Wendelin Van Draanen
อำนวยการสร้าง: ร็อบ ไรเนอร์
นักแสดงนำ: เมดาไลน์ แคร์รอล คาลเลน แมคออลีฟฟ์ แอนโธนี่ เอ็ดเวิร์ดส์ จอห์น มาโฮนีย์ เพเนโลเป้ แอน มิลเลอร์ เอดัน ควินน์
ตัดต่อ: โรเบิร์ต เลห์ตัน
ดนตรีประกอบ: มาร์ค ไชแมน
บริษัทผู้สร้าง: Castle Rock Entertainment 
ผู้จัดจำหน่าย: Warner Bros. Pictures
วันฉาย:  สหรัฐ:   6 สิงหาคม ค.ศ. 2010 (2010-08-06) 
ความยาว: 90 นาที
ประเทศ: สหรัฐอเมริกา 
ภาษา: อังกฤษ
ทุนสร้าง: $14 ล้าน
ทำเงิน: $1,613,844
หวานนักวันรักแรก (Flipped) เป็นภาพยนตร์แนวโรแมนติกคอเมดี กำกับโดยร็อบ ไรเนอร์ ออกฉายวันที่ 27 สิงหาคม ค.ศ. 2010
นักแสดง

เมดาไลน์ แคร์รอล...จูลี่  เบเกอร์
คาลเลน แมคออลีฟฟ์...ไบรซ์  ลอสกี้
สโมสรฟุตบอลฮันยัง

สโมสรฟุตบอลฮันยัง (FC한양) เป็นสโมสรฟุตบอลสมัครเล่น ของมหาวิทยาลัยฮันยัง ในประเทศเกาหลีใต้ ปัจจุบันเล่นอยู่ใน เอชเอลีก
ชื่อ ฮันยัง เป็นชื่อเก่าของโซลเมืองหลวงของประเทศเกาหลีใต้
ผลงาน

ควีนส์คัพ - ชนะเลิศ 7 ครั้ง - 2520 (แชมป์ร่วม), 2527,  2531, 2532, 2533, 2534, 2542
แหล่งข้อมูลอื่น

เว็บบอร์ดพูดคุยเกี่ยวกับ ทีม ฮันยัง (เกาหลี)
สุขใจ

| "สุขใจ" |
| --- | --- |

เพลงโดยธงไชย แมคอินไตย์ ร่วมกับวงพาราด็อกซ์
วางจำหน่าย: 4 พฤศจิกายน พ.ศ. 2558
บันทึกเสียง: พ.ศ. 2558
แนวเพลง: ออลเทอร์นาทิฟร็อก ,อินดี้ร็อก ,แดนซ์
ความยาว: 4:23 (มิวสิกวีดีโอ) 3:43 (ซิงเกิล)
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: อิทธิพงศ์ กฤดากร ณ อยุธยา (ต้า)
โปรดิวเซอร์: อิทธิพงศ์ กฤดากร ณ อยุธยา (ต้า)
"สุขใจ" เป็นซิงเกิลของ ธงไชย แมคอินไตย์ ร่วมกับวงพาราด็อกซ์ ในปี พ.ศ. 2558 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 4 พฤศจิกายน พ.ศ. 2558
เพลงนี้พูดถึงการให้คนออกมาสนุกด้วยกัน ถึงแม้ว่าเราจะต้องอยู่คนเดียวหรือเวลาเรามีความทุกข์ ก็ให้หามุมมองและมองในแง่ดี โดยเพลงนี้ได้แรงบันดาลใจมาจากเพลง "สบาย สบาย" และเพลงนี้ก็ได้นำท่อนนี้จากเพลงชื่อเดียวกันที่เป็นเพลงดังในอดีตของเบิร์ดมาใส่ในเพลงนี้ด้วย
มิวสิกนี้เผยแพร่ครั้งแรกในวันที่ 4 พฤศจิกายน พ.ศ. 2558 เวลา 15:00 น. ได้แรงบันดาลจากคลิป สุขใจต่างๆในโซเชียล ผู้กำกับ อั๋น-ประพัฒน์ คูศิริวาณิชกร วางไว้ให้เบิร์ดเข้าไปชวนแฟนเพลงเต้นอย่างมีความสุข ไม่ว่าจะในยิม ในที่ทำงาน ในโรงเรียนในสนามแบด ก็เต้นอย่างมีสุขใจได้
การตอบรับ

เพลง "สุขใจ" ได้อันดับสูงสุด 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 ,จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 ประจำวันที่ 30 พฤศจิกายน พ.ศ. 2558 และติดอันดับสูงสุด 11 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองวีชาร์ตท็อป 100: 18
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100: 3
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 3
ซี้ดเอฟเอ็ม ชาร์ตท็อป 20: 11
อีเอฟเอ็ม ชาร์ต 94 ท็อป แอรเพลย์: 26
FM 98.5 Click Chart Top 20: 11
ดูเพิ่ม

คอนเสิร์ต รวมวง THONGCHAI concert
อินทรปรัสถ์

อินทรปรัสถ์ (อักษรโรมัน: Indraprastha "ที่ราบลุ่มของพระอินทร์" หรือ "เมืองของพระอินทร์") ได้รับการกล่าวถึงในวรรณคดีอินเดียโบราณว่าเป็นเมืองของ อาณาจักรกุรุ เป็นเมืองหลวงของอาณาจักรที่นำโดย ปาณฑพ ใหมหากาพย์เรื่อง มหาภารตะ ในภาษาบาลี เรียกว่า อินทปัต (อักษรโรมัน: Indapatta) นอกจากนี้ยังมีการกล่าวถึงใน พระไตรปิฎกภาษาบาลี ว่าเป็นเมืองหลวงของอาณาจักรกุรุในยุค มหาชนบท การวิจัยทางประวัติศาสตร์สมัยใหม่ได้กำหนดสถานที่ว่ามีที่ตั้งอยู่ในภูมิภาคของ นิวเดลี ในปัจจุบัน โดยเฉพาะป้อมปราการเก่า (Purana Qila) เมืองนี้บางครั้งเรียกอีกชื่อหนึ่งว่า Khandavaprastha หรือ Khandava Forest ซึ่งมีชื่อมาจากป่าที่อยู่ที่แม่น้ำยมุนา (อ้างอิงจากบันทึกใน มหาภารตะ) ซึ่งถูกทำลายโดย พระกฤษณะ และ อรชุน เพื่อสร้างเมือง
ประวัติ

เมืองอินทรปรัสถ์ถูกอ้างอิงใน มหาภารตะ ซึ่งเป็นมหากาพย์ภาษาสันสกฤต ที่รวบรวมในช่วงเวลาประมาณ 400 ก่อนคริสต์ศักราช เป็นหนึ่งในห้าสถานที่ที่พระกฤษณะเรียกร้องให้สงบศึกเพื่อสันติภาพและเพื่อหลีกเลี่ยงสงครามแห่งความหายนะ พระกฤษณะเสนอว่าหากหัสตินาปุระตกลงที่จะคืนอาณาจักรทั้ง 5 ของเมืองอินทรปรัสถ์ คืนให้กลับไปเป็นของพี่น้องปาณฑพ พวกเขาก็จะพอใจและจะไม่เรียกร้องอะไรอีก ทุรโยธน์ปฏิเสธอย่างฉุนเฉียวโดยให้ความเห็นว่าเขาจะไม่คืนให้แม้แต่เพียงเศษเสี้ยว ดังนั้นจึงเกิดมหาสงครามครั้งใหญ่ จนทำให้มหากาพย์แห่งมหาภารตะเป็นที่รู้จักมากที่สุด มหาภารตะบันทึกว่าเมืองอินทรปรัสถ์ เป็นที่อยู่อาศัยของพวกปาณฑพซึ่งเปิดสงครามกับ เการพ ซึ่งไม่ได้บรรยายสถานที่ตั้งของเมืองอินทรปรัสถ์ไว้แน่นอนว่ามีอาณาเขตเท่าไร มีแต่ Purana Qila ในนิวเดลีในปัจจุบันเท่านั้นที่มักถูกอ้างถึง และ มถุรา. และได้รับการบันทึกไว้ในตำราที่เก่าแก่เมื่อศตวรรษที่ 14 ช่วงต้นศตวรรษที่ 20 ชื่อว่า อินทปัต ยังคงถูกนำไปใช้อ้างอิงกับพื้นที่ Purana Qila อยู่ ในการศึกษาชื่อสถานที่ของอินเดียโบราณ Michael Witzel คิดว่านี่เป็นหนึ่งในหลาย ๆ สถานที่จากมหากาพย์ภาษาสันสกฤตซึ่งมีการเก็บรักษาชื่อไว้ในยุคปัจจุบันเช่น โกสัมพี/โกสัม
หวาง เจิ้นตั๋ว

นักโบราณคดีและนักการเมืองชาวจีน (ค.ศ. 1911–1992)
หวาง เจิ้นตั๋ว (จีนตัวย่อ: 王振铎; จีนตัวเต็ม: 王振鐸; พินอิน: Wáng Zhènduó, ค.ศ. 1911–1992) ชื่อรอง เทียนมู่ (天木) เป็นนักประวัติศาสตร์ นักโบราณคดี และนักพิพิธภัณฑ์วิทยา ถือเป็นหนึ่งในผู้วางรากฐานวิชาประวัติศาสตร์ของเทคโนโลยีจีน
ประวัติช่วงต้นและการศึกษา

หวาง เจิ้นตั๋วเกิดในตระกูลเจ้าของที่ดินอันมั่งคั่งในนครเป่าติ้ง มณฑลเหอเป่ย์ บิดาของหวาง เจิ้นตั๋วเป็นวิศวกรทหาร และปู่ของหวาง เจิ้นตั๋วคือหวาง อิงไข่ (王英楷) เป็นนายพลระดับสูงของราชวงศ์ชิง หวาง เจิ้นตั๋วสำเร็จการศึกษาจากมหาวิทยาลัยเยียนจิงในปี ค.ศ. 1934
การศึกษาเทคโนโลยีจีน

หวาง เจิ้นตั๋วมีชื่อเสียงจากการทำความเข้าใจเทคโนโลยีโบราณ รวมถึงการบูรณะเครื่องวัดความไหวสะเทือนของจาง เหิงในปี ค.ศ. 1936
หม่า เทียนอวี่

| หม่า เทียนอวี่ |
| --- | --- |

สารนิเทศภูมิหลัง
เกิด: 12 กรกฎาคม ค.ศ. 1986(1986-07-12) เมืองเต๋อโจว มณฑลซานตง ประเทศจีน
ส่วนสูง: 180 cm
อาชีพ: นักแสดง นักร้อง
ปีที่แสดง: พ.ศ. 2549–ปัจจุบัน
ฐานข้อมูล
IMDb
หม่า เทียนอวี่ (จีน: 马天宇; อักษรโรมัน: Ma Tianyu; เกิด 12 กรกฎาคม 2529) หรือ เรย์ หม่า(Ray Ma) เป็นนักแสดงชาวจีน เป็นที่รู้จักจากซีรีส์จีนเรื่อง Ice Fantasy ทั้งภาค 1 และ 2 และ มหัศจรรย์กระบี่เจ้าพิภพ